Ekstra jomfru olivenolie er den højeste kvalitet af olivenolie. Kriterierne for ekstra jomfru olivenolie er fastsat efter lovgivning, hvilket er helt særligt. Og det betyder, at man ikke må kalde det ekstra jomfru olivenolie, hvis det ikke er det. Det sker desværre alt for ofte, at producenter kalder deres jomfru olivenolie (som har defekter) for ekstra jomfru olivenolie. Læs mere om det her. Definitionen af ekstra jomfru oliven er "olivenolie af bedste kvalitet, der er udvundet direkte af oliven og udelukkende ved mekaniske processer". Ingen organoleptiske defekter (smag og duft) er tilladt, når vi taler om ekstra jomfru olivenolie. Ekstra jomfruolivenolie må have et syreindhold på højst 0,8% - dette kan kun måles i et laboratorie. Vores olivenolier har generelt et lavere syreindhold end dette. Ved jomfru olivenolie er en fejlmargin på max. 20% tilladt. Fejl kan være frost, en let harskhed eller kan skyldes oliven, der har ligget på jorden.